Document ID: 32005R1299

KOMISSION ASETUS (EY) N:o 1299/2005,
annettu 8 päivänä elokuuta 2005,
yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja III muuttamisesta fenoksimetyylipenisilliinin, foksiimin, norgestimaatin ja tiamfenikolin osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 2 artiklan ja 4 artiklan kolmannen kohdan,
ottaa huomioon eläinlääkekomitean muotoileman Euroopan lääkeviraston lausunnon,
sekä katsoo seuraavaa:
(1)
Kaikki farmakologisesti vaikuttavat aineet, joita käytetään yhteisössä elintarvikkeita tuottaville eläimille annettaviksi tarkoitetuissa eläinlääkkeissä, olisi arvioitava asetuksen (ETY) N:o 2377/90 mukaisesti.
(2)
Fenoksimetyylipenisilliini on lisätty asetuksen (ETY) N:o 2377/90 liitteeseen I sikojen lihaksen, maksan ja munuaisten osalta. Merkintää olisi laajennettava näiden kohdekudosten osalta, minkä lisäksi se olisi laajennettava kattamaan siipikarjan nahka ja rasva, lukuun ottamatta eläimiä, jotka tuottavat munia elintarvikekäyttöön.
(3)
Foksiimi on lisätty asetuksen (ETY) N:o 2377/90 liitteeseen I lampaiden lihaksen, munuaisten ja rasvan osalta, lukuun ottamatta lampaita, jotka tuottavat maitoa elintarvikekäyttöön, sekä sikojen lihaksen, maksan, munuaisten, nahan ja rasvan osalta. Tieteellisten tutkimusten ollessa kesken foksiimi on lisätty kyseisen asetuksen liitteeseen III kanojen osalta. Kyseiset tutkimukset on nyt saatettu päätökseen, ja foksiimi olisi siksi lisättävä asetuksen liitteeseen I.
(4)
Tieteellisten tutkimusten ollessa kesken norgestimaatti on lisätty asetuksen (ETY) N:o 2377/90 liitteeseen III. Kyseiset tutkimukset on nyt saatettu päätökseen, ja norgestimaatti olisi siksi lisättävä asetuksen liitteeseen I.
(5)
Tiamfenikoli on lisätty asetuksen (ETY) N:o 2377/90 liitteeseen I nautaeläinten osalta sekä kanojen osalta, lukuun ottamatta eläimiä, jotka tuottavat munia elintarvikekäyttöön. Siihen asti kunnes tieteelliset tutkimukset käytön laajentamiseksi sikoihin saatetaan päätökseen tiamfenikoli olisi lisättävä kyseisen asetuksen liitteeseen III.
(6)
On tarpeen muuttaa asetus (ETY) N:o 2377/90 vastaavasti.
(7)
Olisi säädettävä riittävästä määräajasta ennen tämän asetuksen soveltamista, jotta jäsenvaltiot voisivat tehdä tämän asetuksen huomioon ottamiseksi tarvittavat mukautukset markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (2) mukaisesti.
(8)
Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2377/90 liitteet I ja III tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 8 päivästä lokakuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä elokuuta 2005.

Labels: 0
17